మూడు జన్మల బిచ్చగాడు | Telugu Devotional Stories - Hindu Temple Guide
మూడు జన్మల బిచ్చగాడు
ఓ ఊళ్ళోని కామందు అనే వ్యాపారికి నిత్యం, తన దుకాణానికి వచ్చే బిచ్చగాళ్ళకి గుప్పెడు బియ్యమో, పండో, దమ్మిడీ కాసో ఇవ్వడం అలవాటు. ఏ బిచ్చగాడికీ లేదనకుండా ఏదో ఒకటి ఇచ్చి పంపేవాడతను.
ఒక బిచ్చగాడు ఆయన దానం చేసిన మొత్తాన్ని తనే అనుభవించక, అందులోని కొంత తోటి బిచ్చగాళ్ళకి దానమివ్వడం చూసానని ఓ రోజు ఆ కామందు దగ్గర పనిచేసే గుమాస్తా చెప్పాడు.
కామందుకి అదెంతో ఆశ్చర్యాన్ని కలిగించింది. అందులోని నిజం తెలుసుకోడానికి మర్నాడు కామందు ఆ బిచ్చగాడికి దానం చేసాక అతన్ని రహస్యంగా ఎంబడించాడు.
బిచ్చగాడు తనకు దానంగా వచ్చిన బియ్యంలోంచి కొంత తోటి బిచ్చగాళ్ళకి ఇవ్వడం ఆయన గమనించాడు. ఐతే ఆయన అనుమాన పడ్డట్లుగా అందుకు ప్రతిగా అతను ఏమీ తీసుకోలేదు. ఉచితంగానే ఇచ్చాడు.
మరునాడు తన దుకాణానికి వచ్చిన ఆ బిచ్చగాడికి యధావిధిగా ఒక అరటి పండు దానం చేసి ఇలా అడిగాడు.
"దీన్నేం చేస్తావు?"
"సగం నేను తింటాను. సగం ఇంకెవరికైనా ఇస్తాను."
| "అందుకు ఎంత డబ్బు ముడుతుంది నీకు?"
"డబ్బా? ఈ రోజు భిక్షకు రాలేని, రోగంతో వున్న ఇంకో బిచ్చగాడికి ఉచితంగా ఇస్తాను తప్ప అలా డబ్బుకి అమ్మను." చెప్పాడా బిచ్చగాడు.
"నీ కడుపుకీ పండు సరిపోదుగా?" మళ్ళీ అడిగాడు కామందు.
"నేను అర్ధాకలితో ఉన్నాసరే, నాకు లభించిన దాట్లోంచి సగ భాగం దానం చేయకుండా వుండను."
"ఎందుకు?" కామందు ఆశ్చర్యం రెట్టింపైంది.
చిన్నగా నవ్వాడా బిచ్చగాడు.
"ఓరోజు నేను ఓ రామభక్తుడి ఇంటికి అడుక్కోడానికి వెళ్ళాను. ఆ ఇంటాయన నా కేక విని "ఏమేవ్‌! మూడు జన్మల బిచ్చగాడొచ్చాడు. కాస్తంత ఏదైనా పెట్టి పంపు' అని అరవడం విన్నాను. ఆయన మాటల్లోని మర్మం ఎంత ఆలోచించినా నాకర్థం కాలేదు.
మర్నాడు వారింటికి వెళ్ళి ఆయన్నిఅడీగాను, మూడు జన్మల బిచ్చగాడని ఎందుకు పిలిచారని.
దానికాయన 'క్రితం జన్మలో నువ్వు బిచ్చగాడివి కనుకే ఎవరికీ బిచ్చం పెట్టి పుణ్యం సంపాదించలేదు. కాబట్టే, ఈ జన్మలోనూ బిచ్చగాడిగా పుట్టావు. ఈ జన్మలో కూడా క్రితం జన్మలోలాగా ఎటూ నీకు బిచ్చం ఇచ్చే స్థోమత లేదు. కనుక వచ్చే జన్మలో కూడా నువ్వు బిచ్చగాడిగానే పుడతావు. అందుకే నిన్నా పేరుతో పిలిచాను' అన్నాడు.
"అప్పటినించి నేను నాకు లభించిన దాట్లోంచి సగం ఇతరులకి భిక్ష వేస్తున్నాను." చెప్పాడా భిక్షగాడు.
devotional stories in Telugu PDF, devudu kathalu in Telugu, Telugu mythology stories in Telugu, mythological stories in Telugu PDF, Indian mythological stories in Telugu, god stories in Telugu, spiritual stories in Telugu, lord Shiva stories in Telugu
moodu janmala bicchagaadu | Telugu Devotional Stories - Hindu Temple Guide
moodu janmala bicchagaadu
oo oollooni kaamandu ane vyaapaariki nityam, tana dukaanaaniki vache bicchagaallaki guppedu biyyamo, pando, dammidy caso ivvadam alavaatu. e bicchagadiki ledanakunda edho okati ichi pampevaadatanu.
oka bicchagaadu aayana daanam chesina mottaanni tane anubhavinchaka, andulooni kontha thoti bicchagaallaki daanamivvadam chusanani oo roju aa kaamandu daggara panichese gumasta cheppaadu.
kaamanduki adentho aascharyaanni kaliginchindi. andulooni nijam telusukodaaniki marnadu kaamandu aa bicchagaadiki daanam chesaka atanni rahasyamgaa embadinchaadu.
bicchagaadu tanaku daanamgaa vachina biyyamlonchi kontha thoti bicchagaallaki ivvadam aayana gamaninchaadu. aithe aayana anumana paddatlugaa anduku pratigaa atanu emi teesukoledu. uchitamgaane ichadu.
marunadu tana dukaanaaniki vachina aa bicchagaadiki yadhaavidhigaa oka arati pandu daanam chesi ilaa adigaadu.
"deennem chestavu?"
"sagam nenu tintaanu. sagam inkevarikainaa istaanu."
| "anduku entha dabbu mudutundi neeku?"
"dabba? ee roju bhikshaku raleni, rogamtho vunna inko bicchagaadiki uchitamgaa istaanu tappa alaa dabbuki ammanu." cheppada bicchagaadu.
"nee kadupuki pandu saripodugaa?" mallee adigaadu kaamandu.
"nenu ardhaakalitho unnasare, naaku labhinchina daatlonchi saga bhagam daanam cheyakunda vundanu."
"enduku?" kaamandu aascharyam rettimpaindi.
chinnagaa nawwada bicchagaadu.
"oroju nenu oo ramabhaktudi intiki adukkodaniki vellaanu. aa intaayana naa keka vini "emewe! moodu janmala bichchagaadochaadu. kaastanta edaina petti pampu' ani aravadam vinnaanu. aayana maatalloni marmam entha aalochinchinaa naakartham kaaledu.
marnadu vaarintiki velli aayanniadeegaanu, moodu janmala bicchagaadani enduku pilichaarani.
daanikaayana 'kritam janmalo nuvvu bichchagaadivi kanuke evariki bicham petti punyam sampadinchaledu. kabatte, ee janmaloonuu bichchagaadigaa puttavu. ee janmalo kuudaa kritam janmalolaga etuu neeku bicham iche sthomatha ledu. kanuka vache janmalo kuudaa nuvvu bichchagaadigaane pudataavu. anduke ninna paerutho pilichaanu' annadu.
"appatininchi nenu naaku labhinchina daatlonchi sagam itarulaki bhiksha vestunnanu." cheppada bhikshagaadu.
devotional stories in Telugu PDF, devudu kathalu in Telugu, Telugu mythology stories in Telugu, mythological stories in Telugu PDF, Indian mythological stories in Telugu, god stories in Telugu, spiritual stories in Telugu, lord Shiva stories in Telugu